Rikunarita-ORG/Wikinium huggingface dataset:
# വൃത്തസ്തൂപികാഖണ്ഡം

**ഇംഗ്ലീഷ് വിലാസം**
പ്രദർശിപ്പിക്കുക

ഒരു വൃത്തസ്തൂപികയെ ഒരു പ്രതലം ഖണ്ഡിക്കുമ്പോഴുണ്ടാകുന്ന വക്രരേഖാഖണ്ഡമാണ് **കോണികം** അഥവാ **വൃത്തസ്തൂപപരിച്ഛേദം (conic section)**. ഇത് പരവലയ(parabola)മോ ദീർഘവൃത്ത(ellipse)മോ അധിവലയ(hyperbola)മോ ആവാം.

വ്യത്യസ്ത കോണികങ്ങൾ:

1. പരവലയം

2. വൃത്തവും, ദീർഘവൃത്തവും

3. അധിവലയം
ഒരേ പ്രതലത്തിൽ സ്ഥിതിചെയ്യുന്ന ഒരു നിയതരേഖ(directrix)യെയും പ്രസ്തുതരേഖയ്ക്കു പുറത്തുള്ള ഒരു കേന്ദ്രബിന്ദു(focus)വിനെയും ആധാരമാക്കിയാണ് കോണികങ്ങളെ നിർവചിക്കാറ്. നിയതരേഖയിൽ നിന്നും കേന്ദ്രബിന്ദുവിൽ നിന്നുമുള്ള അകലങ്ങൾ തമ്മിലുള്ള അനുപാതം സ്ഥിരസംഖ്യ ആകത്തക്കവിധത്തിൽ സഞ്ചരിക്കുന്ന ബിന്ദുവിന്റെ പാത ഒരു കോണിക് സെക്ഷൻ ആയിരിക്കും.

## പ്രത്യേകതകൾ

കോണികങ്ങളെ മൂന്നു വിഭാഗങ്ങളായി തിരിക്കാം- ദീർഘവൃത്തം, പരവലയം, അധിവലയം, എന്നിങ്ങനെ. ദീർഘവൃത്തത്തിന്റെ ഒരു പ്രത്യേകരൂപമാണ് വൃത്തം. വൃത്തത്തെ നാലാമത്തെ വിഭാഗമായും ചിലർ കണക്കാക്കാറുണ്ട്. വൃത്തസ്തൂപികയെ ഖണ്ഡിക്കുന്ന പ്രതലവും സ്തൂപികയുടെ അക്ഷവും തമ്മിലുള്ള കോണിനനുസൃതമായാണ് കോണികങ്ങൾ രൂപപ്പെടുന്നത്.

| കോണികം | സമവാക്യം | eccentricity (*e*) | linear eccentricity (*c*) | semi-latus rectum (*ℓ*) | focal parameter (*p*) |
| --- | --- | --- | --- | --- | --- |
| വൃത്തം |  WIKINIUM\_MATH\_PH\_0  |  WIKINIUM\_MATH\_PH\_2  |  WIKINIUM\_MATH\_PH\_4  |  WIKINIUM\_MATH\_PH\_6  |  WIKINIUM\_MATH\_PH\_8  |
| ദീർഘവൃത്തം |  WIKINIUM\_MATH\_PH\_10  |  WIKINIUM\_MATH\_PH\_12  |  WIKINIUM\_MATH\_PH\_14  |  WIKINIUM\_MATH\_PH\_16  |  WIKINIUM\_MATH\_PH\_18  |
| പരവലയം |  WIKINIUM\_MATH\_PH\_20  |  WIKINIUM\_MATH\_PH\_22  |  WIKINIUM\_MATH\_PH\_24  |  WIKINIUM\_MATH\_PH\_26  |  WIKINIUM\_MATH\_PH\_28  |
| അധിവലയം |  WIKINIUM\_MATH\_PH\_30  |  WIKINIUM\_MATH\_PH\_32  |  WIKINIUM\_MATH\_PH\_34  |  WIKINIUM\_MATH\_PH\_36  |  WIKINIUM\_MATH\_PH\_38  |
# സ്റ്റാർലിങ്ക്

സ്റ്റാർലിങ്ക്| വിന്യാസത്തിന് മുമ്പ് 60 സ്റ്റാർലിങ്ക് ഉപഗ്രഹങ്ങൾ. |
|  |
| Manufacturer | സ്‌പേസ് എക്‌സ് |
| Country of origin | അമേരിക്ക |
| Operator | SpaceX |
| Applications | Internet service |
|  |
|  |
| Specifications |
| Spacecraft type | Small satellite |
| Launch mass | 227–260 കി.ഗ്രാം (8,000–9,200 oz) |
| Equipment | Ku, Ka, and E-band phased array antennas Hall-effect thrusters |
| Regime | Low Earth (335.9–1,325 കി.മീ (1,102,000–4,347,000 അടി)) |
|  |
|  |
| Production |
| Status | Active |
| Launched | Total: 540 Tintin: 2 v 0.9: 60 v 1.0: 478 |
| First launch | 22 ഫെബ്രുവരി 2018 |
| Last launch | 13 June 2020 |
|  |
|  |

 സാറ്റലൈറ്റ് ഇൻറർനെറ്റ് ആക്സസ് നൽകുന്നതിനായി സ്പേസ് എക്സ് നിർമ്മിക്കുന്ന ഉപഗ്രഹങ്ങളുടെ കൂട്ടമാണ് **സ്റ്റാർലിങ്ക്** . പതിനായിരിക്കണക്കിന് ചെറു കൃത്രിമ ഉപഗ്രഹങ്ങളിൽ നിന്നും നേരിട്ട് ബ്രോഡ്ബാൻഡ് ഇന്റർനെറ്റ് കണക്റ്റിവിറ്റി എത്തിക്കുന്ന പദ്ധതിയാണിത്. സൈനിക, ശാസ്ത്രീയ, പര്യവേക്ഷണ ആവശ്യങ്ങൾക്കായി ചില ഉപഗ്രഹങ്ങൾ വിൽക്കാനും സ്പേസ് എക്സ് പദ്ധതിയിടുന്നുണ്ട്. കുറഞ്ഞ ചെലവിൽ അതിവേഗ ഇന്റർനെറ്റ് ലോകമെമ്പാടും എത്തിക്കുക എന്നതാണ് ഈ ഉദ്യമത്തിന്റെ ലക്ഷ്യം.

2015-ലാണ് അമേരിക്കയിലെ ഫെഡറൽ കമ്യൂണിക്കേഷൻസ് കമ്മിഷനോട് സാറ്റലൈറ്റ് വഴിയുള്ള ഗ്ലോബൽ ബ്രോഡ്ബാന്റ് സംവിധാനത്തിന്റെ പരീക്ഷണ സാധ്യതയെക്കുറിച്ച് സ്പേസ് എക്സ് സി.ഇ.ഓ ഈലോൺ മസ്ക് ആരായുന്നത്. തുടർന്ന് 2017 സെപ്തംബറിൽ സ്റ്റാർലിങ്ക് എന്ന പേര് ട്രേഡ്മാർക്കായി സ്വീകരിച്ച് ഈ പദ്ധതിയുടെ പ്രാരംഭ നടപടികൾ തുടങ്ങി. 2018 ഫെബ്രുവരി 22-നാണ് ഈ പദ്ധതിയുടെ ആദ്യത്തെ രണ്ട് പരീക്ഷണ സാറ്റലൈറ്റുകൾ വിക്ഷേപിച്ചത്. വാഷിങ്ടണിലെ റെഡ്മണ്ടിലുള്ള സ്‌പേസ് എക്‌സ് ഉപഗ്രഹ നിർമാണശാലയിലാണ് ഈ പ്രോജക്ടിന്റെ ഗവേഷണവും സാറ്റലൈറ്റുകളുടെ ഭൂമിയിൽനിന്നുള്ള നിയന്ത്രണവും സാധ്യമാക്കുന്നത്.

ഫാൽക്കൺ 9 റോക്കറ്റ് വഴിയാണ് ഉപഗ്രഹങ്ങൾ ബഹിരാകാശത്ത് എത്തിക്കുന്നത്. ടെറസിനും കെട്ടിടങ്ങൾക്കും മുകളിൽ സ്ഥാപിക്കുന്ന ചെറിയ ഡിഷ് ആന്റിനകളുടെ സഹായത്തോടെയാണ് ഇന്റർനെറ്റ് ലഭ്യമാക്കുന്നത്. സമ്പൂർണ സേവനം ലഭ്യമാക്കാൻ 800 ഉപഗ്രഹങ്ങളെങ്കിലും വേണ്ടിവരുന്നു.

## അവലംബം

## പുറത്തേക്കുള്ള കണ്ണികൾ

* FCC FORM 442 – FEDERAL COMMUNICATIONS COMMISSION APPLICATION FOR NEW OR MODIFIED RADIO STATION UNDER PART 5 OF FCC RULES – EXPERIMENTAL RADIO SERVICE, SpaceX, 29 May 2015 application for communications spectrum allocation for technology development and testing flights beginning as early as 2015.
* Official Starlink Website
* Starlink Satellite Locations
* Starlink Satellite Live Locations Archived 2020-04-20 at the Wayback Machine
* See A Satellite Tonight shows when Starlink satellites can be seen.
# ജ്യോതിഷവും ശാസ്ത്രവും

ജ്യോതിഷം മനുഷ്യന്റെ ജീവിതവും ജ്യോതിശാസ്ത്രവുമായി ബന്ധപ്പെട്ട പ്രതിഭാസങ്ങളും തമ്മിൽ ബന്ധമുണ്ടെന്നു കരുതുന്ന അനേകം വിശ്വാസങ്ങളുടെ സങ്കലനമാകുന്നു. പ്രപഞ്ചത്തെ വ്യാഖ്യാനിക്കാനുള്ള കഴിവില്ലാത്തതിനാൽ ശാസ്ത്രസമൂഹം ജ്യോതിഷത്തെ തിരസ്കരിക്കുന്നു. ജ്യോതിഷത്തെ ശാസ്ത്രീയപരിശോധനയ്ക്കു വിധേയമാക്കിയിട്ടുണ്ടെങ്കിലും ജ്യോതിഷത്തെ രൂപപ്പെടുത്തിയെന്നു പറയപ്പെടുന്ന അടിസ്ഥാനത്തെ താങ്ങിനിർത്തുന്ന യാതൊരുവിധ തെളിവുകളും ഇതുവരെ ലഭിച്ചിട്ടില്ല.

ജ്യോതിഷത്തിന്റെ ശാസ്ത്രീയതയെപ്പറ്റി ഷൗൺ കാൾസൺ എന്ന ശാസ്ത്രജ്ഞന്റെ നേതൃത്വത്തിൽ ശാസ്ത്രജ്ഞന്മാരും ജ്യോൽസ്യന്മാരും ചേർന്ന കമ്മിറ്റി നടത്തിയ പരിശോധന വളരെ പ്രസിദ്ധമാണ്. ഒരാളുടെ ഭാവി ഒരു താളിയോലയിലോ പേപ്പറിലോ കുറിക്കുന്ന രീതിയാണ് ജാതകം(natal astrology). ഇതു ശരിയോ എന്നറിയാനുള്ള പരിശോധനയാണു നടത്തിയത്. ഒരു ആകസ്മിക സംഭവത്തിനുള്ള സാധ്യത മാത്രമേ ജ്യോൽസ്യപ്രവചനത്തിനുമുള്ളൂ എന്ന് ഈ പരീകഷണം തെളിയിച്ചു. മൈകേൽ ഗൗക്കുഎലിൻ ഓട്ടക്കാരുടെ ജനനസമയത്ത് ചൊവ്വാഗ്രഹം സ്വാധീനിക്കുന്നുവെന്ന് അവകാശപ്പെട്ടു. പക്ഷേ അത് ആവർത്തിച്ചു കണ്ടെത്താൻ കൂടുതൽ പഠനത്തിൽ തെളിവുകൾ ലഭിച്ചില്ല.

നിയന്ത്രിതമായ പഠനസാഹചര്യങ്ങളിൽ ജ്യോതിഷം അതിന്റെ പ്രാവർത്തികത തെളിയിച്ചിട്ടില്ല. ആയതിനാൽ അതിനു ശാസ്ത്രീയമായ സാധുത തെളിയിക്കാൻ കഴിഞ്ഞില്ല. ആയതിനാൽ അതിനെ കപടശാസ്ത്രത്തിന്റെ ഗണത്തിലാണ് പെടുത്തിയിരിക്കുന്നത്. മനുഷ്യനെയൊ ഭൂമിയിലെ വിവിധ സംഭവങ്ങളെയോ സ്വാധീനിക്കാൻ നക്ഷത്രങ്ങളുടെയോ ഗ്രഹങ്ങളുടെയോ സ്ഥാനത്തിനോ ചലനത്തിനോ കഴിയുന്നതിനുള്ള മുൻ കൂട്ടിയുള്ള പ്രവർത്തനരീതിയുണ്ടെന്നു കണ്ടെത്താനായിട്ടില്ല. അത്തരം ഒരു സ്വാധീനം ജീവശാസ്ത്രത്തിലോ ഭൗതികശാസ്ത്രത്തിലോ ഉള്ള അടിസ്ഥാനവസ്തുതകൾക്കു നിരക്കുന്നതായി കണ്ടെത്തിയിട്ടുമില്ല.

## അവലംബം

* Zarka, Philippe (2011). "Astronomy and astrology". Proceedings of the International Astronomical Union 5 (S260): 420–425.
* Bennett, Jeffrey; Donohue, Megan; Schneider, Nicholas; Voit, Mark (2007). The cosmic perspective (4th ed.). San Francisco, CA: Pearson/Addison-Wesley. pp. 82–84.
* Hansson, Sven Ove; Zalta, Edward N. "Science and Pseudo-Science". Stanford Encyclopedia of Philosophy. Retrieved 6 July 2012.
* Hartmann, P; Reuter, M.; Nyborga, H. (May 2006). "The relationship between date of birth and individual differences in personality and general intelligence: A large-scale study". Personality and Individual Differences 40 (7): 1349–1362.
# ബൃഹദ്ജാതകം

**ഇംഗ്ലീഷ് വിലാസം**

ബൃഹദ്ജാതകം | കർത്താവ് | വരാഹമിഹിരൻ |
| രാജ്യം | ഇന്ത്യ |
| ഭാഷ | സംസ്കൃതം |
| വിഷയം | ജ്യോതിശാസ്ത്രം |

**ബൃഹദ്ജാതകം** വരാഹമിഹിരൻ രചിച്ച ജ്യോതിശാസ്ത്രഗ്രന്ഥമാണ്‌. ഉജ്ജയിനിയിൽ ജനിച്ച ഇദ്ദേഹം എ. ഡി. 6-ാം നൂറ്റാണ്ടിലാണ് ഈ കൃതി രചിച്ചത്. പ്രാചീനഗ്രന്ഥമായ ബൃഹദ്‌സംഹിതയെന്ന ഈ ഗ്രന്ഥത്തിൽ ജ്യോതിശാസ്‌ത്രം, ജ്യോതിഷം, ഗണിതം തുടങ്ങിയ വിജ്ഞാനശാഖകളെക്കുറിച്ച് പ്രതിപാദിച്ചിരിക്കുന്നു. നൂറ്‌ അധ്യായങ്ങളിലായി 4000 ശ്ലോകങ്ങൾ ഈ ഗ്രന്ഥത്തിലുണ്ട്. വരാഹമിഹിരൻ രചിച്ച അഞ്ചു പ്രധാന ഗ്രന്ഥങ്ങളിൽ ഒന്നാണിത്. പഞ്ചസിദ്ധാന്തിക ,ബൃഹത് സംഹിത , ലഘു ജാതക , യോഗയാത്ര എന്നിവയാണ് മറ്റു ഗ്രന്ഥങ്ങൾ. ജ്യോതിഷത്തെ സംബന്ധിച്ച അഞ്ച് പ്രവചന ഗ്രന്ഥങ്ങളിൽ ഒന്നാണിത്. കല്യാണവർമ്മയുടെ സാരാവലി, വെങ്കിടേഷിന്റെ സർവാർത ചിന്താമണി , വൈദ്യനാഥന്റെ ജാതക പാരിജാത, മന്ത്രേശ്വരൻറെ ഫലദീപിക എന്നിവയാണ് മറ്റുഗ്രന്ഥങ്ങൾ. ഈ ക്ലാസിക് പാഠം പഠിക്കുന്നതിലൂടെ ജ്യോതിഷത്തിന്റെ അടിസ്ഥാനതത്വങ്ങൾ ഗ്രഹിക്കുന്നു.

## അവലംബം

* N. Chidambaram Iyer (1905). *The Brihat Jataka of Varaha Mihira*.
# ഹോരാ

**ഇംഗ്ലീഷ് വിലാസം**

വരാഹമിഹിരൻ (Varaha mihiran) രചിച്ച ജ്യോതിശാസ്ത്രഗ്രന്ഥമാണ്‌ **ഹോരാ**. ഇംഗ്ലീഷിൽ:Hour
രാവും പകലും എന്ന്‌ അർത്ഥമുള്ള അഹോരാത്രം എന്ന വാക്കിലെ ആദ്യത്തെയും അവസാനത്തെയും അക്ഷരങ്ങളെ വിട്ടു കളഞ്ഞിട്ടാണ്‌ ഹോരാ എന്നു നാമകരണം ചെയ്തിരിക്കുന്നത്‌. ജ്യോതിഷത്തിന്റെ അടിസ്ഥാനമായ ദശാധ്യായി (Dashaadyaayi)രചിച്ചിരിക്കുന്നത്‌ ഹോരായെ ആസ്പദമാക്കിയാണ്‌.

ജ്യോതിശാസ്ത്രമനുസരിച്ചുള്ള കാലഗണനയിൽ ഹോരാ (Hour) എന്നതു് സമയത്തിന്റെ ഒരു ഏകകം കൂടിയാണു്. 24 ഹോരകൾ കൂടിയതാണു് ഒരു അഹോരാത്രം.

## അവലംബം

## കുറിപ്പുകൾ
# ഫലദീപിക

**ഇംഗ്ലീഷ് വിലാസം**

ഫലദീപിക | കർത്താവ് | മന്ത്രേശ്വര |
| രാജ്യം | ഇന്ത്യ |
| ഭാഷ | സംസ്കൃതം |
| വിഷയം | ജ്യോതിഷം |

പതിമൂന്നാം നൂറ്റാണ്ടിലോ, പതിനാറാം നൂറ്റാണ്ടിലോ രചിക്കപ്പെട്ട, ജാതകവിഷയത്തിൽ പ്രചാരമേറിയ ഗ്രന്ഥമാണ് **ഫലദീപിക**. ഇതിന്റെ ഗ്രന്ഥകർത്താവായ മന്ത്രേശ്വരനെക്കുറിച്ചും അഭിപ്രായവ്യത്യാസങ്ങളുണ്ട്. അദ്ദേഹത്തിന്റെ പേർ മാർക്കണ്ഡേയഭട്ടതിരി എന്നാണെന്നും, മലയാളബ്രാഹ്മണനാണെന്നും തമിഴ്‌നാട്ടുകാരനാണെന്നും അഭിപ്രായങ്ങളുണ്ട്.

## ഉള്ളടക്കം

28 അധ്യായങ്ങളും 865 ശ്ലോകങ്ങളും ഈ കൃതിയിലുണ്ട്. മറ്റു ഗ്രന്ഥങ്ങളിൽ പറയാത്തതോ സൂചിപ്പിക്കുകമാത്രമോ ചെയ്ത ദുർഘടമായ കാര്യങ്ങൾ ഇതിൽ വളരെ ലളിതമായും വിശദമായും വിവരിച്ചിട്ടുണ്ട്. ഉദാഹരണത്തിന് കാലചക്രദശ, അഷ്ടവർഗ്ഗം, ഉപഗ്രഹങ്ങളുടെ സ്വാധീനം, ചാരഫലം തുടങ്ങിയവതന്നെ മതിയാകും. രാശികൾ, ഭാവങ്ങൾ, ഗ്രഹങ്ങൾ, ഗ്രഹബലം, ഭാവബലം, ലഗ്നഫലം, ഭാവഫലം, ഗ്രഹങ്ങൾ ഭാവങ്ങളിൽ നിന്നാലുള്ള ഫലങ്ങൾ, സ്ത്രീജാതകം, പുത്രയോഗം, ആയുസ്സ്-രോഗം-മരണം എന്നിവ നിർണ്ണയിക്കാനുള്ള വിവിധ മാർഗ്ഗങ്ങൾ, ഫലങ്ങളുടെ സമയനിർണ്ണയത്തിനുതകുന്ന ചാരഫലം എന്നിങ്ങനെ നിരവധി കാര്യങ്ങൾ ഫലദീപികയിൽ വിസ്തരിച്ചു പ്രതിപാദിച്ചിട്ടുണ്ട്.

## വ്യാഖ്യാനങ്ങൾ

ഫലദീപികയ്ക്ക് മലയാളത്തിൽ രണ്ടു വ്യാഖ്യാനങ്ങൾ ലഭ്യമാണ്. നാണുപിള്ള ആശാന്റെ ലളിത വ്യാഖ്യാനവും ചെറുവള്ളി നാരായണൻ നമ്പൂതിരിയുടെ വ്യാഖ്യാനവും. രണ്ടും സാമ്പ്രദായിക അഥവാ പാരമ്പര്യ രീതിയിലുള്ളവയാണ്. വാക്കുകളുടെ അർത്ഥം പ്രത്യേകമായി കൊടുക്കാതെ, ജ്യോതിഷം പഠിക്കുന്നവർക്കു കാര്യങ്ങൾ സ്വന്തമായി മനനം ചെയ്തെടുക്കാനാകും വിധമാണ് ഇവ ചിട്ടപ്പെടുത്തിയിരിക്കുന്നത്.

## അവലംബം
# സിലിണ്ട്രിക്കൽ ലെൻസ്

**ഇംഗ്ലീഷ് വിലാസം**

 സിലിണ്ട്രിക്കൽ ലെൻസുകൾ.
സാധാരണ ലെൻസുകളിൽ എന്നപോലെ പ്രകാശം ഒരു ബിന്ദുവിലേക്ക് കേന്ദ്രീകരിക്കുന്നതിന് പകരം, പ്രകാശത്തെ ഒരു വരയിലേക്ക് കേന്ദ്രീകരിക്കുന്ന ലെൻസുകളാണ് **സിലിണ്ട്രിക്കൽ ലെൻസുകൾ**. ഒരു സിലിണ്ടർ ലെൻസിന്റെ വളഞ്ഞ മുഖം അല്ലെങ്കിൽ മുഖങ്ങൾ ഒരു വൃത്ത സ്തംഭത്തിന്റെ വിഭാഗങ്ങളാണ്. ലെൻസ് ഒരു വരയിലെന്ന പോലെ ലംബമായി ചിത്രത്തെ കംപ്രസ്സുചെയ്യുന്നു. ഒരു ലൈറ്റ് ഷീറ്റ് മൈക്രോസ്കോപ്പിൽ, ഇമേജിംഗിനായി ഉപയോഗിക്കുന്ന ലൈറ്റ് ഷീറ്റ് സൃഷ്ടിക്കുന്നതിനായി പ്രകാശത്തിന്റെ ലക്ഷ്യത്തിന് മുന്നിൽ ഒരു സിലിണ്ടർ ലെൻസ് സ്ഥാപിച്ചിട്ടുണ്ട്

ഒരു ടോറിക് ലെൻസ് ഒരു സിലിണ്ടർ ലെൻസ് ഒരു സാധാരണ ലെൻസുമായി സംയോജിപ്പിച്ചതാണ്.

അസ്റ്റിഗ്മാറ്റിസം ചികിൽസിക്കാൻ ഉപയോഗിക്കുന്നത് സിലിണ്ട്രിക്കൽ അല്ലെങ്കിൽ ടോറിക് ലെൻസുകളാണ്

## ഇതും കാണുക

* ലെന്റികുലാർ ലെൻസ്

## ഉറവിടങ്ങൾ

* ജേക്കബ്സ്, ഡൊണാൾഡ് എച്ച്. ഫണ്ടമെന്റൽസ് ഓഫ് ഒപ്റ്റിക്കൽ എഞ്ചിനീയറിംഗ്. എം സി ഗ്രോ-ഹിൽ ബുക്ക് കമ്പനി, 1943.
# ഫാരൺഹീറ്റ്

**ഇംഗ്ലീഷ് വിലാസം**

ഫാരൺഹീറ്റും സെൽഷ്യസും പ്രദർശിപ്പിക്കുന്ന ഒരു തെർമോമീറ്റർ
താപനിലയുടെ ഏകകമാണ് **ഫാരൺഹീറ്റ്**. ഭൌതികശാസ്ത്രജ്ഞനായിരുന്ന ഡാനിയേൽ ഗബ്രിയേൽ ഫാരൺഹീറ്റ് 1724ലാണ് ഈ ഏകകം നിർദ്ദേശിച്ചത്. അദ്ദേഹത്തിന്റെ പേരിൽ തന്നെയാണ് ഈ ഏകകം അറിയപ്പെടുന്നത്.

ഈ ഏകകത്തിൽ ശുദ്ധജലം 32 ഡിഗ്രി ഫാരൺ(°F) താപനിലയിൽ മഞ്ഞുകട്ടയായും 212 ഡിഗ്രി ഫാരൺ താപനിലയിൽ നീരാവിയായും മാറുന്നു.

ഇരുപതാം നൂറ്റാണ്ടിന്റെ പകുതിയോടെ ലോകത്തിലെ ഭൂരിപക്ഷം രാഷ്ടങ്ങളും സെൽഷ്യസ് ഉപയോഗിക്കാൻ തുടങ്ങി. പക്ഷെ ഇപ്പോഴും അമേരിക്കൻ ഐക്യനാടുകൾ, പലാവു, ബഹാമാസ് തുടങ്ങിയ ചില രാജ്യങ്ങളിൽ ഫാരൺഹീറ്റ് തന്നെയാണ് പ്രധാന ഏകകം. കാനഡയിൽ ഫാരൺഹീറ്റും സെൽഷ്യസും ഒരുപോലെ ഉപയോഗിക്കാറുണ്ട്. )

  Countries that use Fahrenheit.
  Countries that use both Fahrenheit and Celsius.
  Countries that use Celsius.
ഫാരൺഹീറ്റും സെൽഷ്യസും തമ്മിലുള്ള താരതമ്യം

മറ്റു എകകങ്ങളുമായുളള താരതമ്യം|  | കെൽവിൻ | സെൽഷ്യസ് | ഫാരൺഹീറ്റ് |
| --- | --- | --- | --- |
| കേവലപൂജ്യം | 0 K | −273.15 °C | −459.67 °F |
| ദ്രവീകൃത നൈട്രജന്റെ തിളനില | 77.4 K | −195.8 °C | −320.3 °F |
| സെൽഷ്യസും ഫാറൺഹീറ്റും ഒരേ മൂല്യം നൽകുന്ന താപനില. | 233.15 K | −40 °C | −40 °F |
| വെള്ളത്തിന്റെ(H2O) ദ്രവണാങ്കം | 273.1499 K | −0.0001 °C | 31.99982 °F |
| വെള്ളത്തിന്റെ ത്രിക ബിന്ദു | 273.16 K | 0.01 °C | 32.018 °F |
| മനുഷ്യശരീരത്തിന്റെ സാധാരണ താപനില | 310. K | 37.0 °C | 98.6 °F |
| ജലത്തിന്റെ തിളനില | 373.1339 K | 99.9839 °C | 211.971 °F |

## അവലംബം
# സൂപ്പർനോവ Iഎ

**ഇംഗ്ലീഷ് വിലാസം**

പ്രമാണം:Main tycho remnant full.jpgMultiwavelength X-ray / infrared image of SN 1572 or Tycho's Nova, the remnant of a Type Ia supernovaസ്പെക്ട്രത്തിൽ ഹൈഡ്രജൻ രേഖകളുടെ അഭാവമുള്ള,6150നാനോമീറ്ററിൽ അയണീകൃത സിലിക്കണിന്റെ സാന്നിദ്ധ്യമുള്ള സൂപ്പർനോവകളാണ് **Type Ia സൂപ്പർനോവ**.വെള്ളക്കുള്ളൻ നക്ഷത്രങ്ങളുടെ പൊട്ടിത്തെറിയാണിത്.ദ്രവ്യമാനം കുറഞ്ഞ നക്ഷത്രങ്ങളുടെ പരിണാമപ്രക്രിയയുടെ അവസാന ഘട്ടമാണ് വെള്ളക്കുള്ളന്മാർ.എങ്കിലും കാർബൺ-ഓക്സിജൻ വെള്ളക്കുള്ളന്മാരുടെ താപനില വേണ്ടത്ര ഉയർന്നാൽ ന്യൂക്ലിയർ ഫ്യൂഷൻ പ്രക്രിയ പുനരാരംഭിക്കും.

ഒരു ദ്വന്ദ്വനക്ഷത്രവ്യൂഹത്തിന്റെ ഭാഗമാവാനിടയാകുന്ന വെള്ളക്കുള്ളൻ അതിന്റെ പങ്കാളിയിൽ നിന്നും ദ്രവ്യം വലിച്ചെടുത്ത് കാർബൺ ഫ്യൂഷനാവശ്യമായ താപനിലയിലെത്തുന്നു.ഫ്യൂഷൻ തുടങ്ങി നിമിഷങ്ങൾക്കകം വെള്ളക്കുള്ളനിലെ ദ്രവ്യത്തിന്റെ ഒരു ഭാഗം runaway reaction നടന്ന് ഒരു സൂപ്പർനോവ വിസ്ഫോടനത്തിനാവശ്യമായ ഊർജ്ജം (1–2×1044 J) പുറന്തള്ളുന്നു.

ഇത്തരത്തിലുണ്ടാകുന്ന സുപ്പർനോവകളുടെ peak luminosity സമാനമായിരിക്കും.വിസ്ഫോടനത്തിനു മുൻപ് വെള്ളക്കുള്ളന്മാരിൽ അടിഞ്ഞുകൂടുന്ന പിണ്ഡം സമമായതിനാലാണിത്. ദൃശ്യകാന്തിമാനത്തിലുള്ള ഈ സ്ഥിരത മൂലം Type Ia സൂപ്പർനോവകൾ അവ ഉൾക്കൊള്ളുന്ന ഗാലക്സികളിലേക്കുള്ള ദൂരം അളക്കാനുള്ള സ്റ്റാൻഡേർഡ് കാൻഡിൽസ് ആയി ഉപയോഗിക്കുന്നു.

## പൊതുസമ്മത മാതൃക

Spectrum of SN1998aq, a Type Ia supernova, one day after maximum light in the B band
Type Ia സൂപ്പർനോവ മിൻകോവ്സ്കി-സ്വിക്കി സൂപ്പർനോവ വർഗ്ഗീകരണത്തിലെ ഒരു ഉപവിഭാഗമാണ്.അമേരിക്കൻ ജ്യോതിശാസ്ത്രജ്ഞരായ റുഡോൾഫ് മിൻകോവ്സ്കിയും ഫ്രിറ്റ്സ് സ്വിക്കിയും ആണ് ഈ വർഗ്ഗീകരണരീതിയുടെ ഉപജ്ഞാതാക്കൾ.ഈ സൂപ്പർനോവകൾ രൂപപ്പെടുന്നത് വിവിധതരത്തിലാകാം,എങ്കിലും അവയുടെ അടിസ്ഥാന രൂപീകരണപ്രക്രിയ ഒന്നുതന്നെയാണ്. സാവധാനം ഭ്രമണം ചെയ്യുന്ന ഒരു കാർബൺ ഓക്സിജൻ വെള്ളക്കുള്ളൻ തന്റെ പങ്കാളിയിൽ നിന്ന് ദ്രവ്യം വലിച്ചെടുത്ത് ചന്ദ്രശേഖർ സീമയായ 1.38 സൂര്യപിണ്ഡത്തിലധികം ഭാരമാർജ്ജിക്കുമ്പോൾ അവയുടെ സന്തുലനാവസ്ഥ നഷ്ടപ്പെടുന്നു.

സൂപ്പർനോവ Ia യെ നിരീക്ഷിക്കുന്ന സമകാലീന ശാസ്ത്രജ്ഞരുടെ അഭിപ്രായത്തിൽ ഇവ ചന്ദ്രശേഖർ സീമയിലെത്തുന്നില.മറിച്ച് ആർജ്ജിത പിണ്ഡത്തിന്റെ ഫലമായുണ്ടാകുന്ന ഉയർന്ന മർദ്ദവും സാന്ദ്രതയും വെള്ളക്കുള്ളന്റെ കാമ്പിന്റെ താപനില ഉയർത്തുന്നു.ചന്ദ്രശേഖർസീമയിലെത്തനാവശ്യമായ പിണ്ഡത്തിന്റെ 1% ആർജ്ജിക്കുമ്പോൾത്തന്നെ ഏകദേശം 1000 വർഷം നീണ്ടുനിൽക്കാവുന്ന താപസംവഹന ചക്രം ആരംഭിക്കുന്നു.ഈ പ്രക്രിയയുടെ ഒരു ഘട്ടത്തിൽ കാർബൺ ഫ്യൂഷന്റെ ഫലമായി deflagration തുടങ്ങുന്നു.അതിനുശേഷം ഓക്സിജൻ ഫ്യൂഷൻ ആരഭിക്കുന്നുവെങ്കിലും ഓക്സിജന്റെ സമ്പൂർണജ്വലനം നടക്കുന്നില്ല.

## Light curve

പ്രകാശമാനവും(relative to the Sun, L0) സമയവും തമ്മിലുള്ള ഈ ഗ്രാഫ് Type Ia സൂപ്പർനോവയുടെ light curve ആണ് . The peak is primarily due to the decay of Nickel (Ni), while the later stage is powered by Cobalt (Co).
വിസ്ഫോടനശേഷമുള്ള Type Ia സൂപ്പർനോവയ്ക്ക് സവിശേഷമായ light curve-പ്രകാശമാനവും സമയവും തമ്മിലുള്ള ആരേഖം- ഉണ്ട്.പ്രമാവധി പ്രകാശമാനത്തിനു സമീപമെത്തുമ്പോൾ സ്പെക്ട്രത്തിൽ ഇടത്തരം പിണ്ഡസംഖ്യയുള്ള-ഓക്സിജൻ മുതൽ കാൽസ്യം വരെ- മൂലകങ്ങളുടെ രേഖകൾ കാണം.ഇവയാണ് നക്ഷത്രത്തിലെ പുറംപാളിയിലെ പ്രധാനമൂലകങ്ങൾ.വിസ്ഫോടനം നടന്ന് മാസങ്ങൾ കഴിഞ്ഞ്,പുറംപാളികൾ വികസിച്ച് ഇല്ലാതായശേഷം,സ്പെക്ട്രത്തിൽ കാമ്പിലുള്ള ഭാരമേറിയ മൂലകങ്ങളുടെ സാന്നിദ്ധ്യം കാണാം. നിക്കൽ-56ന്റെ കൊബാൾട്ട്-56ലൂടെ ഇരുമ്പ്-56 ലേക്കുള്ള ആണവവികിരണം(Radio active decay) ഉയർന്ന ഊർജ്ജമുള്ള വിദ്യുത്കാന്തികതരംഗങ്ങൾ ഉണ്ടാക്കുന്നു.

## അവലംബം
# ആഞ്ചലോ സെക്കി

**ഇംഗ്ലീഷ് വിലാസം**

| ആഞ്ചലോ സെക്കി |
| --- |
|  |
| ജനനം | (1818-06-29)29 ജൂൺ 1818 Reggio Emilia |
| മരണം | 26 ഫെബ്രുവരി 1878(1878-02-26) (59 വയസ്സ്) |
| അവാർഡുകൾ | *Légion d'honneur*, France |
| **Scientific career** |
| Fields | ജ്യോതിശാസ്ത്രം |
| Institutions | Observatory of the Roman College |
|  |

ഇറ്റാലിയൻ ജ്യോതിശാസ്ത്രജ്ഞനായിരുന്നു **ആഞ്ചലോ സെക്കി** ( ജ: 29 ജൂൺ 1818 – 26 ഫെബ്രു: 1878) പൊന്തിഫിക്കൽ ഗ്രിഗോറിയൻ കലാശാലയുടെ ഭരണാധിപനും ആയിരുന്നു സെക്കി.
സൂര്യനെക്കുറിച്ചുള്ള പഠനങ്ങൾ സെക്കിയെ ശ്രദ്ധേയനാക്കിയിരുന്നു.

## ജ്യോതിശാസ്ത്രസംബന്ധമായ രചനകൾ

*Sui recenti progressi della meteorologia* (1861)
* He revised Friedrich Georg Wilhelm von Struve's catalog of double stars, compiling data for over 10,000 binaries.
* മൂന്നു വാൽനക്ഷത്രങ്ങളുടെ നിരീക്ഷണം Comet Secchi.
* lunar crater Copernicus.
* ചൊവ്വയുടെ ആദ്യത്തെ വർണ്ണ രേഖാചിത്രങ്ങളും കനാലുകളെക്കുറിച്ചുള്ള നിരീക്ഷണങ്ങളും. Mars "channels" (*canali* in Italian) on the planetary surface.

## അവലംബം

Attribution
* Chisholm, Hugh, ed. (1911). "Secchi, Angelo" . *എൻസൈക്ലോപീഡിയ ബ്രിട്ടാനിക്ക* (11th ed.). കേംബ്രിഡ്ജ് സർവകലാശാല പ്രസ്സ്.
* Pohle, J. (1913). "Angelo Secchi" . *Catholic Encyclopedia*. New York: Robert Appleton Company.
# സെയ്ഫർട്ട് ഗാലക്സി

**സെയ്ഫർട്ട്
ഗാലക്സിയായ NGC 1068

('മെസിയർ 77' എന്നും ഇതറിയപ്പെടുന്നു)**

നടുവിൽ തിളങ്ങുന്ന  കേന്ദ്രമുള്ളതും, ശക്തമായ അളവിൽ ഇൻഫ്രാറെഡ് തരംഗങ്ങൾ പുറത്തു വിടുന്നതും, വിദ്യുത്കാന്തിക വർണ്ണരാജിയിൽ  ഉദ്വമനരേഖകൾ  ഉള്ളതുമായ താരാപഥത്തെ **സെയ്ഫർട്ട് താരാപഥം** എന്നു വിളിക്കുന്നു.

സജീവ താരാപഥങ്ങളുടെ വിഭാഗത്തിൽ ആദ്യമായി കണ്ടെത്തപ്പെട്ടത് സെയ്ഫർട്ട് താരാപഥങ്ങളാണ്. അതിനു ശേഷമാണ് ക്വാസാർ, റേഡിയോ താരാപഥങ്ങൾ, BL Lac ഒബ്ജക്ട്സ് എന്നീ വിഭാഗങ്ങളെ കണ്ടെത്തുന്നത്.

1943-ൽ അമേരിക്കൻ ജ്യോതിശാസ്ത്രജ്ഞനായ *കാൾ സെയ്ഫർട്ട്* (Carl Keenan Seyfert) ചില താരാപഥങ്ങളിൽ വളരെ ശക്തിയായി തിളങ്ങുന്ന കേന്ദ്രങ്ങളെ കാണുകയും അവയുടെ വർണ്ണരാജി മറ്റുള്ളവയിൽ നിന്ന് വ്യത്യസ്തമാണെന്ന് മനസ്സിലാക്കുകയും ചെയ്തു. ഇവയെ പിന്നീട് സെയ്ഫർട്ട് താരാപഥങ്ങൾ എന്നു വിളിച്ചു.
# സ്റ്റാൻഡേർഡ് ഗേജ്

**ഇംഗ്ലീഷ് വിലാസം**

റയിൽവേട്രാക്കിലെ പാളങ്ങൾ തമ്മിൽ 1,435 മില്ലീമീറ്റർ (4 അടി 8+1⁄2 ഇഞ്ച്) അകലത്തിലുള്ള ഗേജ് ആണ് **സ്റ്റാൻഡേർഡ് ഗേജ്**. ഇന്റർനാഷണൽ ഗേജ്, യൂണിഫോം ഗേജ്, യൂറോപ്യൻ ഗേജ്, യൂഐ‌സി ഗേജ്, നോർമൽ ഗേജ് എന്നിങ്ങനെ വിവിധപേരുകളിൽ അറിയപ്പെടുന്ന ഇത് ബ്രിട്ടീഷ് സിവിൽ-മെക്കാനിക്കൽ എഞ്ചിനീയറായിരുന്ന ജോർജ് സ്റ്റീഫൻസണിന്റെ സ്മരണാർത്ഥം സ്റ്റീഫൻസൺ ഗേജ് എന്നും അറിയപ്പെടുന്നു. സ്റ്റാൻഡേർഡ് ഗേജിൽ ട്രാക്കിലെ രണ്ട് പാളങ്ങൾ തമ്മിലുള്ള അകലം 1435 മില്ലീമീറ്റർ ആണ് . ലോകത്താാകമാനം ഏറ്റവും കൂടുതൽ ഉപയോഗിക്കുന്ന അകലം ആണ് ഇത്, ഏതാണ്ട് 55 ശതമാനം. റഷ്യ, ഫിൻലാന്റ്, പോർച്ചുഗൽ, ഉസ്ബെക്കിസ്ഥാൻ എന്നിവിടങ്ങളിൽ ഒഴികെ ലോകത്തെങ്ങും അതിവേഗറെയിലിൽ ഉപ്യോഗിക്കുന്നത് സ്റ്റാൻഡേർഡ് ഗേജ് ആണ്.

## അവലംബം

## പുറത്തേക്കുള്ള കണ്ണികൾ

* "The Sydney Morning Herald". *The Sydney Morning Herald*. 23 May 1892. p. 4. Retrieved 14 August 2011 – via National Library of Australia., a discussion of gauge in Australia circa 1892
* "Standard Railway Gauge". *Townsville Bulletin*. 5 October 1937. p. 12. Retrieved 19 March 2014 – via National Library of Australia., a discussion of the Roman gauge origin theory.
# ചൈനാ നാഷണൽ സ്പെയ്സ് അഡ്മിനിസ്ട്രേഷൻ

|  |
| --- |
|  |
| Agency overview |
| **Formed** | 22 ഏപ്രിൽ 1993 |
| **Headquarters** | ഹെയ്ദിയൻ, ബെയ്‌ജിങ്ങ്‌ |
| **Annual Budget** | 3 ബില്ല്യൻ അമേരിക്കൻ ഡോളർ (2017) |
| **Agency Executive** | ഴാംങ് കെജിയാൻ, മേധാവി |
| **Website** |
| www.cnsa.gov.cn |

ചൈനയുട ബഹിരാകാശ പഠന പര്യവേക്ഷണ സ്ഥാപനമാണ് **സി.എൻ.എസ്.എ.** എന്ന ചുരുക്കപ്പേരിൽ അറിയപ്പെടുന്ന **ചൈനാ നാഷണൽ സ്പെയ്സ് അഡ്മിനിസ്ട്രേഷൻ**.
ദേശീയ ബഹിരാകാശ പരിപാടിയുടെയും ബഹിരാകാശ പ്രവർത്തനങ്ങളുടെ ആസൂത്രണം വികസനം എന്നിവയും ഇതിന്റെ ഉത്തരവാദിത്തമാണ്. ബഹിരാകാശ വ്യവസായ മന്ത്രാലയം മുമ്പ് ഉണ്ടായിരുന്ന ബഹിരാകാശ വികസന പ്രവർത്തനങ്ങളുടെ അധികാരം സിഎസ്എൻഎ, ചൈന ഏറോസ്പേസ് കോർപ്പറേഷൻ (സിഎഎസ്സി) ഏറ്റെടുത്തു. ശാസ്ത്ര സാങ്കേതിക വകുപ്പ്, ദേശീയ പ്രതിരോധ വ്യവസായം എന്നിവയ്ക്കായുള്ള മന്ത്രാലയത്തിന്റെ കീഴിലുള്ള ഒരു ഉപ വകുപ്പാണ് സിഎഎസ്‍സി. ബെയ്‌ജിങ്ങിലെ ഹൈദിയൻ ജില്ലയിലാണ് ഹെഡ്ക്വാർട്ടേഴ്സ്. ചൈനീസ് ബഹിരാകാശ സഞ്ചാരികളെ തൈക്കോനോട്ട് എന്ന് വിളിക്കുന്നു.

## തൈക്കോനോട്ടുകൾ

2013 വരെ 11 ചൈനീസ് ബഹിരാകാശ സഞ്ചാരികൾ ബഹിരാകാശ സന്ദർശനം നടത്തിയിട്ടുണ്ട്. (അവരുടെ പേര് വിവരം ഇംഗ്ലീഷ് അക്ഷരമാല ക്രമത്തിൽ)

* ഫേയി ജുൻലോംഗ് (费俊龙) (Fei Junlong)ഫേയി ജുൻലോംഗ് (费俊龙) (Fei Junlong)
* ജിംഗ് ഹെയ്പെംഗ് (景海鹏) (Jing Haipeng)
* ലിയു ബോമിംഗ് (刘伯明) (Liu Boming)
* ലിയു വാംഗ് (刘旺) (Liu Wang)
* ലിയു യാംഗ് (刘洋) (Liu Yang)
* യാംഗ് ലിവെയ് (杨利伟) (Yang Liwei)
* ഴായി ഴിഗാംഗ് (翟志刚) (Zhai Zhigang)

* വാംഗ് യാപിംഗ് (王亚平) (Wang Yaping)
* ഴാംഗ് ഝിയാവോഗുവാംഗ് (张晓光) (Zhang Xiaoguang)

## അവലംബം

## പുറത്ത്ക്കുള്ള കണ്ണികൾ

* China National Space Administration
* Center for Space Science and Applied Research Archived 2016-02-19 at the Wayback Machine — Chinese Academy of Sciences (CAS)
* 《宇航学报》 的免费电子版 — Journal of Astronautics published by the Chinese Society of Astronautics
* Go Taikonauts! - An Unofficial Chinese Space Website
* Mark Wade 's Encyclopedia Astronautica
* CNN.com timeline of China space program
* China's Space Ambitions, analysis by Joan Johnson-Freese, IFRI Proliferation Papers n° 18, 2007 Archived 2012-03-17 at the Wayback Machine
* US Senate testimony on Chinese space program, given by James Oberg.
* Excerpts from Senate Q&A period on Chinese space program Archived 2012-04-11 at the Wayback Machine
* Dragon Space - China's civilian, military and crewed space programs Archived 2012-06-19 at the Wayback Machine
* Chinese Threat to American Leadership in Space Archived 2012-02-17 at the Wayback Machine - Analysis by Gabriele Garibaldi
* Chinese Astronaut Biographies
* Scientific American Magazine (October 2003 Issue) China's Great Leap Upward
* White paper on china space activities the coming 5 years (released 2006)
* Video of China's first spacewalk Archived 2012-05-26 at the Wayback Machine
# വില്യം വേഡ്‌സ്‌വർത്ത്‌

**ഇംഗ്ലീഷ് വിലാസം**

| വില്യം വേഡ്സ്‌വർത്ത് |
| --- |
| ബെഞ്ചമിൻ റോബർട്ട് രചിച്ച വേഡ്സ്‌വർ‍ത്തിന്റെ ഛായാചിത്രം (ലണ്ടനിലെ ദേശീയ ഛായാചിത്ര ഗാലറിയിലുള്ള ചിത്രം.) |
| ജനനം | (1770-04-07)7 ഏപ്രിൽ 1770 വേഡ്സ്വർത്ത് ഹൗസ്, കോക്കർമൗത്ത്, ഇംഗ്ലണ്ട് |
| മരണം | 23 ഏപ്രിൽ 1850(1850-04-23) (80 വയസ്സ്) ക്യുംബർലാൻഡ്, ഇംഗ്ലണ്ട് |
| തൊഴിൽ | കവി, സാഹിത്യകാരൻ |
| പഠിച്ച വിദ്യാലയം | കേംബ്രിഡ്ജ് സർവകലാശാല |
| സാഹിത്യ പ്രസ്ഥാനം | കാല്പനികത്വം |
| ശ്രദ്ധേയമായ രചന(കൾ) | *ലിറിക്കൽ ബാലഡ്‌സ്‌*, *Poems in Two Volumes*, *The Excursion* |

വില്യം വേഡ്സ്‌വർത്തിന്റെ ഒരു രേഖാചിത്രം
**വില്യം വേഡ്സ്‌വർത്ത്** (ജനനം: 1770 ഏപ്രിൽ 7 - മരണം: 1850 ഏപ്രിൽ 23) ഇംഗ്ലീഷ് സാഹിത്യത്തിൽ കാൽപനിക യുഗത്തിനു തുടക്കംകുറിച്ച മഹാനായ കവിയാണ്. കോളറിജുമായിച്ചേർന്ന് 1798 -ൽ പ്രസിദ്ധീകരിച്ച *ലിറിക്കൽ ബാലഡ്സ്* എന്ന കൃതിയാണ് കാൽപ്പനിക യുഗത്തിനു നാന്ദികുറിച്ചത്. *ദ് പ്രല്യൂഡ്* എന്ന കവിത വേഡ്‌സ്‌വർത്തിന്റെ ഏറ്റവും മികച്ച കൃതിയായി വിലയിരുത്തപ്പെടുന്നു.

## ജീവിത രേഖ

ഇംഗ്ലണ്ടിന്റെ വടക്കുപടിഞ്ഞാറു ഭാഗത്തുള്ള കോക്കർമൗത്ത് എന്ന പ്രകൃതിരമണീയമായ സ്ഥലത്താണ് **വേഡ്സ്‌വർത്ത്** ജനിച്ചത്. അഞ്ചു മക്കളിൽ രണ്ടാമനായ വില്യമിന് എട്ടു വയസ്സുള്ളപ്പോൾ അമ്മയും 13 വയസ്സുള്ളപ്പോൾ അച്ഛനും മരിച്ചു. മാതാപിതാക്കളുടെ മരണം മൂലം ചെറുപ്പത്തിൽ തന്നെയുണ്ടായ ഏകാന്തതാബോധം വേഡ്സ്‌വർത്തിലെ എഴുത്തുകാരനെ തട്ടിയുണർത്തി. ദീർഘകാലം അക്ഷരങ്ങൾ കൊണ്ട് ജീവിതത്തെ സമ്പന്നമാക്കിയാണ് അദ്ദേഹം മാതാപിതാക്കളുടെ മരണം മൂലമുണ്ടായ നഷ്ടം നികത്തിയത്.

1787 -ൽ കേംബ്രിജിലെ സെന്റ് ജോൺസ് കോളജിൽ ചേർന്നു. 1790ൽ ഫ്രഞ്ച് വിപ്ലവത്തിന്റെ നാളുകളിൽ ഫ്രാൻസ്‌ സന്ദർശിച്ച വേഡ്സ്‌വർത്ത് അവിടത്തെ ജനങ്ങളുടെ ജനാധിപത്യാഭിലാഷത്തോട് അനുഭാവം പ്രകടിപ്പിച്ചു. തൊട്ടടുത്ത വർഷം അദ്ദേഹം സാധാരണ വിജയത്തോടെ ബിരുദം നേടി. തുടർന്ന് പിൽക്കാല ജീവിതത്തെ മാറ്റിമറിച്ച യൂറോപ്യൻ പര്യടനം ആരംഭിച്ചു. ഇതിനിടയിൽ *അനറ്റ്വലോൺ* എന്ന ഫ്രഞ്ച് യുവതിയെ വിവാഹം കഴിച്ചു. പക്ഷേ ബ്രിട്ടനും ഫ്രാൻസും തമ്മിലുള്ള ശത്രുത ഇവരുടെ വിവാഹജീവിതത്തിനു തടസ്സമായി. കരോളിൻ എന്ന മകളുണ്ടായി അധികമാകും മുൻപ് ഭാര്യയേയും പുത്രിയേയും തനിച്ചാക്കി അദ്ദേഹത്തിന് ഇംഗ്ലണ്ടിലേക്ക് മടങ്ങേണ്ടിവന്നു. 1793 -ൽ അദ്ദേഹം തന്റെ പ്രഥമ കവിതാ സമാഹാരം പുറത്തിറക്കി. *An Evening Walk and Descriptive Sketches* എന്ന ഈ കവിതാ സമാഹാരത്തിനു പ്രതിഫലമായി ലഭിച്ച 900 പൗണ്ടാണ് വേഡ്സ്‌വർത്തിന്റെ കാവ്യജീവിതത്തിന് അടിത്തറയായത്.

സാമുവൽ ടെയ്ലർ കോളറിജിനെ കണ്ടുമുട്ടിയതോടെയാണ് വേഡ്സ്‌വർത്തിന്റെ സാഹിത്യ ജീവിതത്തിൽ ദിശാബോധം വന്നത്. 1797 -ൽ സഹോദരി ഡൊറോത്തിയോടൊപ്പം സോമർസെറ്റിലേക്കു താമസം മാറ്റിയതോടെ കോളറിജുമായുള്ള സമ്പർക്കം ഏറി. 1798ലാണ് ഇരുവരും ചേർന്ന് *ലിറിക്കൽ ബാലഡ്സ്* പുറത്തിറക്കിയത്. 1802ൽ ഇതിന്റെ രണ്ടാം പതിപ്പിൽ വേഡ്സ്‌വർത്ത് എഴുതിച്ചേർത്ത മുഖവുര ഇംഗ്ലീഷ് സാഹിത്യത്തിൽ കാൽപ്പനിക പ്രസ്ഥാനത്തിന് വിത്തുപാകി. ഈ ആമുഖ ലേഖനത്തിൽ വേഡ്സ്‌വർത്ത് കവിതയ്ക്ക് നൽകിയ നിർവചനം "the spontaneous overflow of powerful feelings from emotions recollected in tranquility" എന്നാണ്.

## അവലംബം
# ചൊവ്വയിലെ ക്യാറ്റിനെകൾ

**ഇംഗ്ലീഷ് വിലാസം**

ഒരേ തരത്തിലും രൂപത്തിലുമുള്ള ഉൽക്കാ ഗർത്തങ്ങളെയാണ് **ക്യാറ്റിനെകൾ** എന്ന് വിളിക്കുന്നത്‌. ചൊവ്വയിൽ സ്ഥിതിചെയ്യുന്ന നാമകരണം ചെയ്ത ക്യാറ്റിനെകൾ താഴെ പട്ടികയിൽ കാണാം.

| പേര് | നിർദ്ദേശാങ്കം |
| --- | --- |
| അക്കിരോൺ ക്യാറ്റിന | ﻿ / ﻿ |
| ആൽബ ക്യാറ്റിന | ﻿ / ﻿ |
| അർട്ടിനിയ ക്യാറ്റിന | ﻿ / ﻿ |
| ബാഫിരസ് ക്യാറ്റിന | ﻿ / ﻿ |
| സിരോനിയാസ്‌ ക്യാറ്റിന | ﻿ / ﻿ |
| കോപ്രടെസ് ക്യാറ്റിന | ﻿ / ﻿ |
| സയാൻ ക്യാറ്റിന | ﻿ / ﻿ |
| എലിസിയം ക്യാറ്റിന | ﻿ / ﻿ |
| ഗാഞ്ചസ് ക്യാറ്റിന | ﻿ / ﻿ |
| ഹൈബ്ലിയസ് ക്യാറ്റിന | ﻿ / ﻿ |
| ലബീറ്റസ് ക്യാറ്റിന | ﻿ / ﻿ |
| ഓഫിർ ക്യാറ്റിന | ﻿ / ﻿ |
| ഫ്ലിഗതോൻ ക്യാറ്റിന | ﻿ / ﻿ |
| സ്റ്റൈഗിസ് ക്യാറ്റിന | ﻿ / ﻿ |
| ടിതോണിയെ ക്യാറ്റിന | ﻿ / ﻿ |
| ട്രാക്‌റ്റസ് ക്യാറ്റിന | ﻿ / ﻿ |

## അവലംബം

നാമീകരണം - ഗസറ്റീർ